open-index/open-wikipedia-markdown huggingface dataset:
Γιάροσλαβ Χόρακ

Ο **Γιάροσλαβ Χόρακ** (**Yaroslav Horak**, ψευδώνυμο *Larry Horak*, Χαρμπίν, Μαντζουρία, Κίνα, 12 Ιουνίου 1927 – Σίδνεϊ, Αυστραλία, 24 Νοεμβρίου 2020) ήταν Ρώσο – Αυστραλός (Τσεχικής καταγωγής) καλλιτέχνης, εικονογράφος και δημιουργός κόμικς. Είναι περισσότερο γνωστός για τη συνεισφορά του στην μεταφορά σε κόμικς των ιστοριών του ήρωα του Ίαν Φλέμινγκ, Τζέιμς Μποντ. Απεβίωσε στην ηλικία των 93 ετών, έπειτα από πολύχρονη ασθένεια από τη νόσο Αλτσχάιμερ .
## Τα πρώτα χρόνια
Γιος Τσέχου πατέρα και Ρωσίδας μητέρας, ο Γιάροσλαβ μετανάστευσε σε ηλικία 15-16 ετών με την οικογένειά του στο Σίδνεϊ της Αυστραλίας. Άρχισε τη σταδιοδρομία του ως ζωγράφος πορτρέτων, αλλά σύντομα στράφηκε σε εικονογραφικής μορφής συνεργασία με κορυφαίους εκδοτικούς οίκους.
## Καλλιτέχνης του Τζέιμς Μποντ
Το 1962 ο Χόρακ μετακόμισε στην Αγγλία, όπου τέσσερα χρόνια (1966) μετά θα διαδεχτεί το Τζον Μακλάσκι στο σχεδιασμό της δημοφιλούς σειράς κόμικ-στριπ της εφημερίδας *Daily Express* με ήρωα το Τζέιμς Μποντ. Έως το 1977 για την *Daily Express*, από το 1977 έως το 1979 και πάλι από το 1983 έως το 1984 για την *Daily Star*, είχε εικονογραφήσει συνολικά 33 ιστορίες του πράκτορα 007. Παράλληλα, συνεργάσθηκε με τις εκδόσεις *Fleetway* (μετέπειτα *I.P.C.*) στο σχεδιασμό 11 εικονογραφημένων βιβλίων για τις σειρές *War Picture Library* και *Battle Picture Library*.
## Επιλεγμένη εργογραφία
* *Rick Davis* (1948)
* *The Skyman* (1948)
* *Ray Thorpe* (εκδόσεις *Syd Nickolls*)
* *Ripon – The Manh from Outer Space* (επιστημονική φαντασία )
* *Brenda Starr* (εκδόσεις *Atlas*)
* *The Mask – The Man of Many Faces* (1954)
* *Captain Fortune* (εκδόσεις *Fairfax*, εφημερίδα *The Sun-Herald*, 1957–1962)
* *Mike Steele – Desert Rider* (περιοδικό *Woman’s Day*)
* *Jet Fury*
* *Andrea, Cop Shop*
* *Sergeant Pat of the Radio Patrol*.
## Πηγές
* Ο Γιάροσλαβ Χόρακ στην Εγκυκλοπαίδεια Lambiek

## Παραπομπές


Κατηγορία:Δημιουργοί κόμικς
Καρπάτσιο

Το **καρπάτσιο** (ιταλικά: carpaccio) είναι πιάτο με κρέας ή ψάρι (όπως βοδινό, μοσχάρι, ελάφι, σολομό ή τόνο), κομμένο σε λεπτές φέτες το οποίο σερβίρεται ωμό, συνήθως ως ορεκτικό. Εφευρέθηκε το 1950 από τον Τζουζέπε Τσιπριάνι από το Harry’s Bar στη Βενετία και έγινε δημοφιλές κατά το δεύτερο μισό του εικοστού αιώνα. Αρχικά ήταν βόειο κρέας που σερβίρονταν με λεμόνι, ελαιόλαδο και λευκή τρούφα ή παρμεζάνα. Αργότερα, ο όρος επεκτάθηκε σε πιάτα που περιέχουν άλλα ωμά κρέατα ή ψάρια, σε λεπτές φέτες και σερβίρονται με λεμόνι ή ξίδι, ελαιόλαδο, αλάτι και αλεσμένο πιπέρι.

## Περιγραφή
Δεδομένου ότι είναι ένα πιάτο που πρέπει να σερβίρεται ωμό, το κρέας πρέπει να είναι πάντα φρεσκότατο και ποτέ αποψυγμένο.

Το μοσχαρίσιο κόντρα φιλέτο, όντας προηγουμένως στο ψυγείο για αρκετή ώρα, κόβεται σε φέτες με μαχαίρι. Οι πολύ λεπτές φέτες απλώνονται σε ένα πιάτο, αλατοπιπερώνονται και τοποθετούνται στο ψυγείο για λίγα λεπτά. Πριν από το σερβίρισμα, το καρπάτσιο διακοσμείται με τη λεγόμενη σάλτσα γενικής χρήσης Τσιπριάνι, που παρασκευάζεται με ανάμειξη μαγιονέζας (κρόκοι αυγών, ελαιόλαδο, χυμός λεμονιού, αλάτι και λευκό πιπέρι) με την προσθήκη φρέσκιας κρέμας γάλακτος, μουστάρδας, σάλτσας Γούστερσερ και μπράντυ.

## Ιστορία
Το πιάτο, βασισμένο στην σπεσιαλιτέ του Πεδεμόντιου carne cruda all'albese, εφευρέθηκε το 1950 από τον Τζουζέπε Τσιπριάνι, ιδρυτή του Harry's Bar στη Βενετία. Αρχικά ετοίμασε το πιάτο για την κόμισσα Αμαλία Νάνι Μοτσένιγκο όταν έμαθε ότι οι γιατροί είχαν συστήσει να τρώει ωμό κρέας. Το πιάτο ονομάστηκε καρπάτσιο από τον Βιττόρε Καρπάτσο, Ενετό ζωγράφο, γνωστό για τους χαρακτηριστικούς κόκκινους και λευκούς τόνους των έργων του.

## Δείτε επίσης

* Σεβίτσε
* Νομπιάνι
* Φιλέτο ταρτάρ
* Στρογκανίνα

## Παραπομπές


Κατηγορία:Ιταλική κουζίνα
Κατηγορία:Ορεκτικά
Κατηγορία:Τρόφιμα με βάση θαλασσινά
Κατηγορία:Τρόφιμα με βάση το ωμό κρέας
ISIS-K

Το **Ισλαμικό Κράτος του Ιράκ και του Λεβάντε - Επαρχία Χορασάν** (αραβικά: الدولة الإسلامية - ولاية خراسان) είναι ένα παράρτημα του ISIS που δραστηριοποιείται στη Νότια και Κεντρική Ασία. Ορισμένες πηγές μέσων μαζικής ενημέρωσης χρησιμοποιούν επίσης τον όρο ISIS-K. Η οργάνωση δραστηριοποιείται στο Αφγανιστάν, το Πακιστάν, Τατζικιστάν, και την Ινδία.
δεξιά|χωρίς-πλαίσιο
Το Ισλαμικό Κράτος ανακοίνωσε τη σύσταση της ομάδας τον Ιανουάριο του 2015 και διόρισε τον Χαφίζ Σαΐντ Χαν ως αρχηγό του.

## Παραπομπές


Κατηγορία:Τρομοκρατία στο Αφγανιστάν
Κατηγορία:ISIS
Λινόρ Αμπαρζίλ

Η **Λινόρ Αμπαρζίλ** (εβραϊκά: **לינור אברג'יל**, αγγλικά: **Linor Abargil**, γενν. 17 Φεβρουαρίου 1980) είναι Ισραηλινή δικηγόρος, ηθοποιός και πρώην μοντέλο, ευρύτερα γνωστή για τη στέψη της ως Μις Ισραήλ και Μις Κόσμος του 1998.

## Προσωπική ζωή
Από το 2006 μέχρι το 2008 ήταν παντρεμένη με τον Λιθουανό καλαθοσφαιριστή Σαρούνας Γιασικέβιτσιους. Το 2010 παντρεύτηκε τον μάνατζερ Όρεν Χάλφον και απέκτησαν τέσσερα παιδιά.

## Παραπομπές


Κατηγορία:Μις Κόσμος
Κατηγορία:Ισραηλινοί ηθοποιοί
Κατηγορία:Ισραηλινές μοντέλα
Αχιλλέας Θεοφίλου

Ο **Αχιλλέας Θεοφίλου** (Μυτιλήνη, 20 Μαρτίου 1940 - Αθήνα, 20 Μαΐου 2025) ήταν Έλληνας μουσικός παραγωγός, ο οποίος δραστηριοποιήθηκε για δεκαετίες στο χώρο του ελληνικού τραγουδιού. Υπήρξε ο πρώτος σύζυγος της τραγουδίστριας, Χάρις Αλεξίου.

## Βιογραφία
Γεννήθηκε το 1940 στη Μυτιλήνη, όπου μεγάλωσε και πέρασε το παιδικά του χρόνια, και ήταν Μικρασιατικής καταγωγής.

Σπούδασε πολιτικές επιστήμες στη Γενεύη και κοινωνιολογία στο Παρίσι κατά τη διάρκεια της δικτατορίας στην Ελλάδα. Το 1970 επέστρεψε στην Αθήνα και ξεκίνησε να εργάζεται στη δισκογραφική εταιρεία Minos EMI, όπου εξελίχθηκε σε έναν από τους σημαντικότερους παραγωγούς της ελληνικής μουσικής σκηνής. Ειδικότερα, υπήρξε συνεργάτης και παραγωγός πολλών δίσκων του Γιώργου Νταλάρα. Στη συνέχεια συνεργάστηκε για πολλά χρόνια με τον Αντώνη Βαρδή και τον Γιάννη Πάριο. Συνεργάστηκε επιπλέον με κορυφαίους καλλιτέχνες όπως ο Στέλιος Καζαντζίδης, ο Νίκος Ξυλούρης, ο Μίκης Θεοδωράκης και ο Μάνος Λοΐζος, του οποίου τελευταίου υπήρξε ο στενότερος του συνεργάτης και φίλος.
  
## Προσωπική ζωή και θάνατος
Το 1968, παντρεύτηκε την εικαστικό Άννα Φωτοπούλου (1948–2024), κόρη του ηθοποιού Μίμη Φωτόπουλου, με την οποία απέκτησαν μαζί έναν γιο, τον ηχολήπτη και τεχνικό ήχου, Κωνσταντίνο. Κατόπιν, παντρεύτηκε την τραγουδίστρια Χάρις Αλεξίου, με την οποία υιοθέτησαν έναν γιο, τον επίσης δισκογραφικό και μουσικό παραγωγό, Μάνο.

Τα τελευταία χρόνια της ζωής του έπασχε από ανίατη ασθένεια και τελικά απεβίωσε στις 20 Μαΐου 2025, σε ηλικία 85 ετών. Κηδεύτηκε στο κοιμητήριο της Νέας Σμύρνης στις 23 Μαΐου.

Η συμβολή του Θεοφίλου στη διαμόρφωση του ελληνικού τραγουδιού από τη δεκαετία του 1970 έως και την απόσυρσή του το 2006 υπήρξε αξιοσημείωτη, ιδίως στο χώρο της ελληνικής μουσικής και της λογοτεχνίας, ενώ άφησε ανεξίτηλο αποτύπωμα στη μουσική και πολιτιστική ζωή της Ελλάδας.

## Παραπομπές


Κατηγορία:Έλληνες μουσικοί
Κατηγορία:Έλληνες μουσικοί παραγωγοί
Μίνκο Γκερτζίκοβ

Ο **Μίνκο Γκερτζίκοβ** (Минко Герджиков) είναι Βούλγαρος πολιτικός, πρώην δήμαρχος της Σόφιας.

Γεννήθηκε στις 2 Μαΐου 1955 στην πόλη Τροϊάν. Φοίτησε στο 32ο λύκειο της Σόφιας και στη συνέχεια σπούδασε οικονομολόγος, μεταξύ 1975 και 1979, στο Πανεπιστήμιο Καρλ Μαρξ. 

Την περίοδο 1987 - 1991 ήταν εμπορικός αντιπρόσωπος της Βουλγαρίας στην Ελλάδα. Το 1997 έγινε αναπληρωτής υπουργός Εμπορίου και Εξωτερικών Οικονομικών Σχέσεων στην κυβέρνηση Στέφαν Σοφιγιάνσκι. Διετέλεσε ανώτερος αξιωματικός πληροφοριών της κρατικής ασφάλειας και μέλος του διοικητικού συμβουλίου της ΠΦΚ Λέφσκι Σόφιας. Διετέλεσε δύο φορές δήμαρχος της Σόφιας από 30 Ιουνίου έως 9 Νοεμβρίου 2005 και από 27 Ιουλίου έως 23 Νοεμβρίου 2009, έχει επίσης διατελέσει αντιδήμαρχος οικονομικών.

## Παραπομπές


Κατηγορία:Δήμαρχοι Σόφιας
Κατηγορία:Βούλγαροι οικονομολόγοι
Κατηγορία:Λέφσκι Σόφιας
Ημιτέλειος αριθμός

Στη θεωρία αριθμών, **ημιτέλειος αριθμός**  ()  ή **ψευδοτέλειος αριθμός**  () είναι ένας φυσικός αριθμός ν που είναι ίσος με το άθροισμα του συνόλου ή μέρους των κατάλληλων διαιρετών του. Ένας ημιτελής αριθμός που ισούται με το άθροισμα όλων των κατάλληλων διαιρετών του είναι ένας τέλειος αριθμός.

Οι πρώτοι ημιτελείς αριθμοί είναι: 6, 12, 18, 20, 24, 28, 30, 36, 40, ... .

## Ιδιότητες
* Κάθε πολλαπλάσιο ενός ημιτελούς αριθμού είναι ημιτελές. Ένας ημιτελής αριθμός που δεν διαιρείται με κανένα μικρότερο ημιτελές αριθμό ονομάζεται *πρωτόγονος*.
* Κάθε αριθμός της μορφής 2μ*p* για έναν φυσικό αριθμό μ και έναν περιττό πρώτο αριθμό *p* τέτοιο ώστε *p* μ+1, είναι επίσης ημιτελής.
** Ειδικότερα, κάθε αριθμός της μορφής 2μ(2μ+1 − 1) είναι ημιτελής, και τέλειος αν ισχύει ότι ο 2μ&#x200A;+1 − 1 είναι πρώτος Μερσέν.
* Ο μικρότερος περιττός ημιτελής αριθμός είναι το 945 (βλέπε, π.χ., Friedman 1993).
* Ένας ημιτελής αριθμός είναι αναγκαστικά είτε τέλειος είτε υπερτέλειος. Ένας άφθονος αριθμός που δεν είναι ημιτελής ονομάζεται περίεργος αριθμός.
* Με εξαίρεση του 2, όλοι οι κύριοι ψευδοτέλειοι αριθμοί είναι ημιτελείς.
* Κάθε πρακτικός αριθμός που δεν είναι δύναμη του δύο είναι ημιτελής.
* Η φυσική πυκνότητα του συνόλου των ημιτελών αριθμών υπάρχει.

## Αρχικοί ημιτελείς αριθμοί
Ένας **πρωτόγονος ημιτελής αριθμός** (ονομάζεται επίσης και *πρωτόγονος ψευδοτέλειος αριθμός,* *αμείωτος ημιτελής αριθμός* ή *αμείωτος ψευδοτέλειος αριθμός)* είναι ένας ημιτελής αριθμός που δεν έχει ημιτελή κατάλληλο διαιρέτη.

Οι πρώτοι πρωτόγονοι ημιτελείς αριθμοί είναι: 6, 20, 28, 88, 104, 272, 304, 350, ... .

Υπάρχουν άπειροι τέτοιοι αριθμοί. Όλοι οι αριθμοί της μορφής 2μ*p*, με *p* έναν πρώτο μεταξύ του 2μ και του 2μ+1, είναι πρωτόγονοι ημιτελείς, αλλά αυτή δεν είναι η μόνη μορφή: για παράδειγμα, το 770. Υπάρχουν απείρως πολλοί περιττοί πρωτόγονοι ημιτελείς αριθμοί, με τον μικρότερο το 945, ένα αποτέλεσμα του Πολ Έρντος: υπάρχουν επίσης απείρως πολλοί πρωτόγονοι ημιτελείς αριθμοί που δεν είναι αρμονικοί διαιρέτες.

Κάθε ημιτελής αριθμός είναι πολλαπλάσιο ενός πρωτόγονου ημιτελή αριθμού.

## Δείτε επίσης

* Αριθμός Erdős – Nicolas

## Σημειώσεις
 

## Βιβλιογραφικές αναφορές

* 
*  Section B2.
* 
* 

## Εξωτερικοί σύνδεσμοι

* 
* 
Κατηγορία:Ακολουθίες ακεραίων
Κακόβουλη συμμόρφωση

**Κακόβουλη συμμόρφωση** ονομάζεται η εκδικητική συμμόρφωση σε εντολές και κανόνες ενός ανωτέρου κατά γράμμα, γνωρίζοντας ή σκοπεύοντας ότι η συμμόρφωση αυτή θα επιφέρει αρνητικές συνέπειες.  Είναι γενικά αποδεκτό πως για να πετύχει οποιαδήποτε μορφή ανθρώπινης συνεργασίας -πόσο μάλλον επί πληρωμή- πρέπει να υπάρχει εκτός από το πλαίσιο των γραπτών κανόνων και καλή πίστη μεταξύ των εμπλεκομένων.  Ωστόσο όταν υπάρχει βαθύ χάσμα μεταξύ των εντολέων και των εντολοδόχων, όπως για παράδειγμα σε μεγάλες εταιρίες με αυστηρή γραφειοκρατική διοίκηση, οι υπάλληλοι είναι λιγότερο πιθανό να παραβιάσουν τους κανονισμούς ακόμα και αν πρόκειται για το καλό της εταιρίας. Αυτό μπορεί να γίνεται από απλή απάθεια, δηλαδή γιατί η εμπλοκή τους δε θα τους επιφέρει προσωπικό όφελος και πιθανόν να τους δημιουργήσει επιπλέον υποχρεώσεις ή κακόβουλα, ώστε δηλαδή να εκδικηθούν τη διοίκηση και τους αυστηρούς/παράλογους κανόνες της. Για παράδειγμα εαν ενα ανώτερο στέλεχος έχει παράλογες απαιτήσεις από κάποιον υπάλληλο χωρίς να κατανοεί τις υποχρεώσεις και τις ιδιαιτερότητες της εργασίας του δεύτερου, τότε ο δεύτερος ενδεχομένως να προτιμήσει να συμμορφωθεί κακόβουλα και να κάνει τη δουλειά του χειρότερα προκειμένου να μην έχει άλλα προβλήματα με τους ανωτέρους του ή να τους εκδικηθεί. Η κακόβουλη συμμόρφωση ανήκει στο πλαίσιο των παθητικά επιθετικών συμπεριφορών και είναι ένδειξη μιας αποτυχημένης διοίκησης, έλλειψης αξιοκρατίας και γενικότερα χαμηλού ηθικού. Τέτοια φαινόμενα μπορούν να αντιμετωπιστούν με την έμπρακτη επιβράβευση των εντολοδόχων για την αποτελεσματικότητά τους, την απαγκίστρωση από παράλογους κανονισμούς και απαιτήσεις και την καλλιέργεια αμοιβαίας κατανόησης και σεβασμού μεταξύ των εντολέων-εντολοδόχων. 

## Παράδειγμα
Ο γενικός πίνακας ενός μαγαζιού παθαίνει κάποια βλάβη και ο προϊστάμενος επιπλήττει τους υπαλλήλους, θεωρώντας πως αυτοί φταίνε, ζητώντας τους να μην τον ξαναγγίξουν. Το άλλο βράδυ ο προϊστάμενος φεύγοντας ξεχνάει να κλείσει τον πίνακα και οι υπάλληλοι φεύγουν χωρίς να τον αγγίξουν, αφήνοντάς τον ανοιχτό.

## Δείτε επίσης
* Λευκή απεργία

## Παραπομπές


Κατηγορία:Διοίκηση Επιχειρήσεων
Κατηγορία:Ηγεσία
Κατηγορία:Εργασία
Βιτάλε ντα Μπολόνια

μικρογραφία|306x306εσ| ''Ο Άγιος Γεώργιος και ο Δράκος''
Ο **Βιτάλε ντα Μπολόνια** **([[Ιταλική γλώσσα|ιταλ.]]:**Vitale da Bologna, περίπου 1309 &#x2013; 1360), επίσης γνωστός ως Vitale di Aymo de 'Cavalli ή Vitale degli Equi, ήταν Ιταλός ζωγράφος της πρώιμης Αναγέννησης .
εναλλ.=|αριστερά|μικρογραφία| ''Μαντόνα ντελ Ρικάμο''
μικρογραφία| ''Μαντόνα της ταπεινότητας''
Είναι εκπρόσωπος της σχολής ζωγραφικής της Μπολόνια του 14ου αιώνα, γενέτειράς του και τόπου όπου ήταν πιο δραστήριος. Τα έργα που επιβιώνουν στη Μπολόνια περιλαμβάνουν ένα πολύπτυχο στην εκκλησία του Σαν Σαλβατόρε (1353) και θραύσματα τοιχογραφιών στο δεξιό παρεκκλήσιο της Santa Maria dei Servi. Ο Βιτάλε ήταν επίσης ενεργός στην Πομπόζα, όπου ζωγράφισε τις τοιχογραφίες στην αψίδα του Αββαείου της Πομπόζα, στη Φερράρα, ολοκληρώνοντας μια σειρά από (σήμερα χαμένα) αγάλματα για τον καθεδρικό ναό της Φερράρα και ένα ρετάμπλ για την Αδελφότητα, που σήμερα βρίσκεται στα Μουσεία του Βατικανού, και στο Ούντινε, όπου κλήθηκε να εργαστεί για τον Πατριάρχη της Ακυιλίας, Μπερτράν ντε Σαιν Ζενιέ (Bertrand de Saint Geniès).  Στο Ούντινε ζωγράφισε έναν κύκλο τοιχογραφιών για το κύριο παρεκκλήσιο του καθεδρικού ναού, καθώς και τοιχογραφίες στο παρακείμενο παρεκκλήσιο του Αγίου Νικολάου. Καταγράφηκε για τελευταία φορά στη Μπολόνια το 1359 και πιστεύεται ότι απεβίωσε τον Δεκέμβριο του ίδιου έτους ή στις αρχές του 1360. 

Το καλύτερο έργο του είναι το πάνελ με τον *Άγιο Γεώργιο και τον Δράκοντα*, που σήμερα εκτίθεται στην Εθνική Πινακοθήκη της Μπολόνια. Αξιοσημείωτη είναι, επίσης, η *Madonna dei Denti* ("Παναγία των οδόντων", υπογεγραμμένη και χρονολογημένη το 1345), στο Μουσείο Davia-Bargellini της Μπολόνια.

Παγκόσμια αποδίδεται σε αυτόν η μεγάλη τοιχογραφία *Nativity* που προέρχεται από την εκκλησία της αδελφότητας της Santa Maria della Mezzaratta στα περίχωρα της Μπολόνια, η οποία σήμερα έχει αποσπαστεί και διατηρείται στην Εθνική Πινακοθήκη της Μπολόνια και η τοιχογραφία γνωστή ως *Madonna del Ricamo* ("Η Παναγία του κεντήματος"), αρχικά από τον ναό του Αγίου Φραγκίσκου της Μπολόνια και σήμερα εκτίθεται στο Μουσείο Ιστορίας της Μπολόνια. 

## Δείτε επίσης
* Κατάλογος Ιταλών ζωγράφων

## Παραπομπές


Κατηγορία:Ιταλοί ζωγράφοι του 14ου αιώνα
Ζαν-Μπαλταζάρ Κελέρ

Ο **Χανς Γιόχαν Μπαλτάσαρ Κέλερ** (γερμανικά: Hans Johann Balthazar Keller vom Steinbock), γνωστός και ως **Ζαν-Μπαλταζάρ Κελέρ** (γαλλικά: Jean-Balthazar Keller), γεννήθηκε το 1638 στη Ζυρίχη και πέθανε στο Παρίσι το 1702, ήταν Ελβετός γλύπτης και κατασκευαστής πυροβόλων στην υπηρεσία του Γαλλικού κράτους.

## Βιογραφικά στοιχεία
Ο Γιόχαν Μπαλτάσαρ Κέλερ γεννήθηκε το 1638 στη Ζυρίχη, γόνος σημαντικής ελβετικής οικογένειας που χρονολογείται από τον 7ο αιώνα. Ήταν γιος του Γιόχαν-Μπαλτάσαρ Κέλερ του Στάινμποκ (1603–1657) και της Βερένα Βέτσελ (1617–1679).

Έδειξε μεγάλο ταλέντο στο σχέδιο και άρχισε να εκπαιδεύεται ως χρυσοχόος. Μετά από πρόταση του μεγαλύτερου αδελφού του Γιόχαν Τζάκομπ Κέλερ (1635-1700), κατασκευαστή πυροβόλων στη γαλλική υπηρεσία, πήγε στο Παρίσι το 1660 για να ασκήσει αυτό το επάγγελμα. Και στους δύο ανατέθηκε η κατασκευή χυτηρίων στη Μπεζανσόν, στο Νεφ-Μπρισάκ και το Πινερόλο. Μετά το 1674 επέστρεψαν στο Παρίσι.

Στα τέλη της δεκαετίας του 1680, ο Γιόχαν Μπαλτάσαρ Κέλερ άρχισε τις προετοιμασίες για τη χύτευση του έφιππου αγάλματος του Λουδοβίκου ΙΔ΄, που προοριζόταν για την πλατεία Βαντόμ (τότε πλατεία του Μεγάλου Λουδοβίκου) στο Παρίσι, το οποίο απεικόνιζε τον βασιλιά ως Ρωμαίο αυτοκράτορα. Τα σχέδια ήταν του Γάλλου γλύπτη Φρανσουά Ζιραρντόν, κατά παραγγελία της πόλης του Παρισιού. Σε ένα ειδικά χτισμένο χυτήριο, το άγαλμα ύψους σχεδόν 7 μέτρων ρίχτηκε για πρώτη φορά σε μια διαδικασία χύτευσης στις 31 Δεκεμβρίου 1692 (αποκαλυπτήρια το 1699, καταστροφή το 1792). Ο Κέλερ δημιούργησε επίσης μνημειώδη χάλκινα γλυπτά για το πάρκο των Βερσαλλιών και τον κήπο του Κεραμεικού.

Το 1697 διορίστηκε Γενικός επίτροπος των χυτηρίων του βασιλικού πυροβολικού και Επιθεωρητής του μεγάλου χυτηρίου του βασιλικού οπλοστασίου στο Παρίσι. Τα τέσσερα διάσημα αγάλματα, που χτίστηκαν από τους αδελφούς Κέλερ μεταξύ 1684 και 1686, κοσμούν την πρόσοψη του ανακτόρου των Βερσαλλιών (1701).

Στις 9 Φεβρουαρίου 1682 παντρεύτηκε τη Σουζάν ντε Μπουμπέρ ντε Μπερνάτρ, κόρη μιας πλούσιας οικογένειας από την Πικαρδία.

Οι αδελφοί Κέλερ, οι οποίοι κατασκεύασαν σημαντικό αριθμό κανονιών κατά τη διάρκεια της σταδιοδρομίας τους, είχαν καθοριστική επιρροή στην ανάπτυξη του πυροβολικού στη Γαλλία.

Ο Κέλερ πέθανε στο Παρίσι στις 17 Μαρτίου 1702. Ανδριάντας του βρίσκεται στο Μουσείο του Λούβρου, ανάμεσα στους 86 Επιφανείς Άνδρες της Γαλλίας.

## Έργα

Αρχείο:0 Versailles musée de l'Histoire de France - Adonis - Jean-Balthazar Keller.JPG|*Άδωνις* (1687) Εθνικό Μουσείο του ανακτόρου των Βερσαλλιών.
Αρχείο:0 Versailles musée de l'Histoire de France - Vénus pudique - Jean-Balthazar Keller.JPG|*Σεμνή Αφροδίτη* (1687) - Εθνικό Μουσείο του ανακτόρου των Βερσαλλιών.
Αρχείο:Le Rhône by Jean-Baptiste Tuby.jpg|*Ο Ροδανός*, έργο του Ζαν-Μπατίστ Τυμπί, κατασκευή των αδελφών Κέλερ, στους κήπους του ανακτόρου των Βερσαλλιών, Γαλλία.


## Παραπομπές


## Εξωτερικοί σύνδεσμοι
* 

Κατηγορία:Ελβετοί γλύπτες
Περίεργος αριθμός

Στη θεωρία αριθμών, ένας **περίεργος αριθμός** είναι ένας φυσικός αριθμός που είναι υπερτέλειος αλλά όχι ημιτέλειος.

Με άλλα λόγια, το άθροισμα των κατάλληλων διαιρετών (διαιρέτες συμπεριλαμβανομένου του 1 αλλά όχι του ίδιου) του αριθμού είναι μεγαλύτερο από τον αριθμό, αλλά κανένα υποσύνολο αυτών των διαιρετών δεν αθροίζεται στον ίδιο τον αριθμό.

## Παραδείγματα
Ο μικρότερος περίεργος αριθμός είναι το 70. Οι κατάλληλοι διαιρέτες του είναι 1, 2, 5, 7, 10, 14 και 35. Αυτοί οι αριθμοί έχουν άθροισμα 74, αλλά κανένα υποσύνολο από αυτά έχει άθροισμα 70. Ο αριθμός 12, για παράδειγμα, είναι άφθονος αλλά *όχι* περίεργος, επειδή οι κατάλληλοι διαιρέτες του 12 είναι 1, 2, 3, 4 και 6, οι οποίοι αθροίζονται σε 16. Αλλά 2 + 4 + 6 = 12.

Οι πρώτοι περίεργοι αριθμοί είναι:

: 70, 836, 4030, 5830, 7192, 7912, 9272, 10430, 10570, 10792, 10990, 11410, 11690, 12110, 12530, 12670, 13370, 13510, 13790, 13930, 14770, ...      .

## Ιδιότητες
Υπάρχουν απείρως πολλοί περίεργοι αριθμοί. Για παράδειγμα, το 70*p* είναι παράξενο για όλους τους πρώτους με *p* ≥ 149. Στην πραγματικότητα, το σύνολο των περίεργων αριθμών έχει θετική ασυμπτωτική πυκνότητα.

Δεν είναι γνωστό εάν υπάρχουν περιττοί παράξενοι αριθμοί. Εάν ναι, πρέπει να είναι μεγαλύτεροι από 1021.

Ο Sidney Kravitz έχει δείξει ότι για κ έναν θετικό ακέραιο αριθμό, Q έναν πρώτο που υπερβαίνει το 2κ, και

: \Rho = \frac{2^\kappa Q-(Q+1)}{(Q+1)-2^\kappa}

επίσης έναν πρώτο που είναι μεγαλύτερος από 2κ, τότε

: \nu = 2^{\kappa-1}Q\Rho

είναι ένας περίεργος αριθμός. Με αυτόν τον τύπο, βρήκε έναν μεγάλο περίεργο αριθμό:

: \nu=2^{56}\cdot(2^{61}-1)\cdot153722867280912929\ \approx\ 2\cdot10^{52}.

### Πρωτόγονοι περίεργοι αριθμοί
Μια ιδιότητα των περίεργων αριθμών είναι ότι αν το ν είναι περίεργος και το *p* είναι ένας πρώτος μεγαλύτερος από το άθροισμα των διαιρετών σ(ν), τότε το *p*ν είναι επίσης περίεργος. Αυτό οδηγεί στον ορισμό των *πρωτόγονων περίεργων αριθμών*, δηλαδή περίεργων αριθμών που δεν είναι πολλαπλάσια άλλων περίεργων αριθμών . Υπάρχουν μόνο 24 πρωτόγονοι περίεργοι αριθμοί μικρότεροι από ένα εκατομμύριο, σε σύγκριση με 1765 περίεργους αριθμούς μέχρι εκείνο το όριο. Η κατασκευή του Kravitz αποδίδει πρωτόγονους περίεργους αριθμούς, αφού όλοι οι περίεργοι αριθμοί της μορφής 2^\kappa \Rho Q είναι πρωτόγονοι, αλλά η ύπαρξη απείρως πολλών κ και Q που αποδίδουν έναν πρώτο αριθμό Ρ δεν είναι εγγυημένη. Υποτίθεται ότι υπάρχουν άπειροι πρωτόγονοι περίεργοι αριθμοί και ο Melfi έδειξε ότι η απειρότητα των πρωτόγονων περίεργων αριθμών είναι συνέπεια της εικασίας του Κραμέρ. Έχουν βρεθεί πρωτόγονοι περίεργοι αριθμοί με έως και 16 πρώτους παράγοντες και 14.712 ψηφία.

## Δείτε επίσης

* Άθικτος αριθμός

## Βιβλιογραφικές αναφορές

## Εξωτερικοί σύνδεσμοι

* 
Κατηγορία:Ακολουθίες ακεραίων
Τσιαμπάτα

Η **τσιαμπάτα** (tʃaˈbatta) είναι φραντζόλα άσπρου ψωμιού. Κατατάσσεται στην ιταλική κουζίνα και  παρασκευάζεται από αλεύρι σίτου, αλάτι, μαγιά, νερό και ελαιόλαδο. Η ονομασία του σημαίνει παντόφλα, λόγω του σχήματος που έχει.

## Προέλευση
Σύμφωνα με το *Istituto Nazionale di Sociologia Rurale*, το είδος αναπτύχθηκε και κυκλοφόρησε για πρώτη φορά το 1982 από τον Arnaldo Cavallari σε φούρνο στο Rovigo στο Veneto. Για αυτό χρησιμοποίησε ένα νέο είδος αλευριού από το μύλο της οικογένειάς του. Ήταν παραλλαγή χωριάτικου ψωμιού από την επαρχία Κόμο. Το προϊόν είχε επιτυχία και από τότε παράγεται βιομηχανικά. Το 1982 καταχωρήθηκε *σήμα κατατεθέν για την Ciabatta Polesano* και το 1989 για το όνομα *Ciabatta Italiana*. Η εταιρεία Cavallari *Molini Adriesi* κατέχει τα δικαιώματα άδειας για πωλήσεις στο εξωτερικό. 

## Παραπομπές


Κατηγορία:Ιταλική κουζίνα
Κατηγορία:Ψωμιά
Μπρουσκέτα

Η **μπρουσκέτα** (ιτ. ) είναι ορεκτικό πιάτο της ιταλικής κουζίνας. Πιάτο γρήγορο, απλό, «φτωχικό» όπως λέγεται, έχει την προέλευσή του στην κουζίνα της κεντρικής και νότιας Ιταλίας, και ειδικά αυτής του Αμπρούτσο. Παίρνουμε φέτες φρέσκο ψωμί, λίγο σκόρδο, περιχύνουμε με ελαιόλαδο, αλατοπιπερώνουμε και τις καταναλώνουμε αμέσως.

## Πηγές
* Margit Proebst: *Sandwich & Toast. 100&nbsp;Rezepte von Bruschetta bis Smørrebrød.* Christian Verlag, München 2010, ISBN 978-3-88472-975-5.
* Lynda Zuber Sassi (Hrsg.): *Beyond Panini.* Silverback Books, Los Angeles 2005, ISBN 1-59637-021-1, S.&nbsp;38–55 (englisch).
* Cornelia Schinharl: *Crostini & Co.: Tramezzini, Panini, Bruschetta.* Gräfe und Unzer, München 2000, ISBN 3-7742-1676-2.

Κατηγορία:Ιταλική κουζίνα
Κατηγορία:Ορεκτικά
Κατηγορία:Τρόφιμα με βάση το ψωμί
Η Σιωπή των Αμνών (βιβλίο)

**Η σιωπή των αμνών** (*Silence of the Lambs*) είναι ένα ψυχολογικό μυθιστόρημα τρόμου του Τόμας Χάρις. Κυκλοφόρησε για πρώτη φορά το 1988, είναι η συνέχεια του μυθιστορήματος του Χάρις Ο Κόκκινος Δράκος του 1981. Και τα δύο μυθιστορήματα παρουσιάζουν τον κανίβαλο σειριακό δολοφόνο Δρ Χάνιμπαλ Λέκτερ, αυτή τη φορά αντιπαρατιθέμενο με την ειδική πράκτορα του FBI, Κλάρις Στάρλινγκ. Η κινηματογραφική προσαρμογή του βιβλίου σε σκηνοθεσία Τζόναθαν Ντέμι κυκλοφόρησε το 1991 κι έλαβε κυρίως θετικές κριτικές καθώς και κατέληξε να γίνει εισπρακτική επιτυχία στο box office. Επίσης, κέρδισε το Όσκαρ Καλύτερης Ταινίας και θεωρείται μια απο τις καλύτερες ταινίες όλων των εποχών .

## Παραπομπές


## Εξωτερικοί Σύνδεσμοι

Κατηγορία:Μυθιστορήματα του Τόμας Χάρις
Χάνιμπαλ (βιβλίο)

Ο **Χάνιμπαλ** (*Hannibal*) είναι ένα μυθιστόρημα του Αμερικανού συγγραφέα Τόμας Χάρις, που δημοσιεύθηκε για πρώτη φορά το 1999. Είναι το τρίτο  βιβλίο στη σειρά του Τόμας Χάρις με τον Δρ Χάνιμπαλ Λέκτερ και το δεύτερο με την ειδική πράκτορα του FBI Κλάρις Στάρλινγκ. Το μυθιστόρημα διαδραματίζεται επτά χρόνια μετά τα γεγονότα της Σιωπής των Αμνών και πραγματεύεται την επιδιωκόμενη εκδίκηση ενός από τα θύματα του Χάνιμπαλ Λέκτερ.Το μυθιστόρημα προσαρμόστηκε σε κινηματογραφική ταινία το 2001, σε σκηνοθεσία του Ρίντλεϊ Σκοτ. Στοιχεία του μυθιστορήματος ενσωματώθηκαν στη δεύτερη σεζόν της τηλεοπτικής σειράς του NBC Hannibal, ενώ η τρίτη σεζόν της συγκεκριμένης σειράς προσαρμόζει την πλοκή του μυθιστορήματος αυτού.

## Παραπομπές


## Εξωτερικοί Σύνδεσμοι

Κατηγορία:Μυθιστορήματα του Τόμας Χάρις
Μόσχος (γένος)

[μικρογραφία|Μόσχος στο Νιου Φόρεστ, [Αγγλία.]]

**Μόσχος** ή **μοσχάρι** ονομάζεται η / ο μικρής ηλικίας αγελάδα ή ταύρος. Ειδικότερα για τα θηλυκά μοσχάρια, προτιμάται συχνότερα ο όρος **μοσχίδα**, ιδίως για τα άνω του ενός έτους που ακόμα δεν έχουν γεννήσει. Οι μόσχοι εκτρέφονται για να γίνουν ενήλικα βοοειδή ή σφάζονται για το κρέας τους, που ονομάζεται μοσχαρίσιο (σε αντίθεση με το βόειο από τα μεγαλύτερης ηλικίας βοοειδή), και το δέρμα τους.

«Μοσχάρι» είναι ο όρος που χρησιμοποιείται από τη γέννηση έως τον απογαλακτισμό, αν και σε ορισμένες περιπτώσεις ο όρος «μόσχος» χρησιμοποιείται έως ότου το ζώο είναι ενός έτους. Η γέννηση ενός μόσχου είναι γνωστή ως γέννα. Ένα μοσχάρι που έχει χάσει τη μητέρα του είναι ένα ορφανό μοσχάρι, γνωστό και ως poddy ή μοσχάρι poddy στα βρετανικά αγγλικά. Τα «μοσχάρια Μπόμπι» είναι νεαρά μοσχάρια που πρέπει να σφάζονται για ανθρώπινη κατανάλωση. Το θηλυκό μοσχάρι μέχρι να γεννήσει ονομάζεται και **δαμάλι**, το οποίο αν είναι μεγαλωμένο σωστά, στους δώδεκα μήνες θεωρείται πλέον έφηβο. Από τη στιγμή που θα γεννήσει για πρώτη φορά, θεωρείται πλέον ενήλικη **αγελάδα**.

## Παραπομπές


## Εξωτερικοί σύνδεσμοι

* Weaning-beef-calves
* Calving on *Ropin' the Web*, Agriculture and Food, Government of Alberta, Canada.
* Winter Feeding Sites and Calf Scours, Kansas State University

Κατηγορία:Αγελάδα
Χλόη Μαγνησίας

Η **Χλόη** είναι χωριό του νόμου Μαγνησίας που ανήκει στον δήμο Ρηγα Φεραίου. Έχει υψόμετρο 101 μέτρα πάνω από την θάλασσα. Ο πληθυσμός του ανέρχεται σε 360 κατοίκους. Στο χωριό δραστηριοποιείται η ποδοσφαιρική ομάδα Α.Ε ΧΛΟΗΣ ( Γ' ΕΠΣΘ). Προστάτες της Χλόης είναι ο Άγιος Γεδεών και η Αγία Παρασκευή.

## Ιστορικά στοιχεία
Στο χωριό κατά τη μυκηναϊκη εποχή υπήρχε νεκροταφείο ενώ από τη γεωμετρική μέχρι την κλασική εποχή λειτουργούσε ο ναός του Θαυλίου Διός. Τα πρώτα σπίτια πιθανός να χτίστηκαν την περίοδο της τουρκοκρατίας. Το χωριό ήταν χωρισμένο σε δύο οικισμούς το Κόνιαρι και την Ταμπίγλη, εκ των οποίων το Κόνιαρι ήταν τσιφλίκι. Επίσης το κάθε χωριό είχε την δικιά του εκκλησία (η μεν Ταμπίγλη τον Άγιο Αθανάσιο και το δε Κόνιαρι την Αγία Παρασκευή).Το 1927 οι οικισμοί Κόνιαρη και Ταμπίγλη ενώθηκαν και ονομάστηκαν Χλόη. Το χωριό καταστράφηκε το 1943 από τις δυνάμεις του Άξονα και τα ΕΑΣΑΔ. Η καταστροφή του χωριό οφείλεται στο ότι το χωριό ήταν πέρασμα ανταρτών και Βρετανών κομάντος. Στο χωριό εγκαταβίωσε για μικρό χρονικό διάστημα ο Άγιος Γεδεών. Ο πληθυσμός του χωριού ήταν οι περισσότεροι Καραγκούνηδες ενώ υπήρχαν και λίγες οικογένειες (10-15 οικογένειες) Σαρακατσαναίων. 

Το χωριό επίσης έχει πολλά έθιμα, όπως το πανηγύρι της Αγίας Παρασκευής το καλοκαίρι, τη γιορτή του Αγίου Γεδεών όπου γίνεται δύο φορές το χρόνο, μια στις 28 Δεκεμβρίου στη κεντρική εκκλησία του χωριού μόνο με θρησκευτικές εκδηλώσεις και κάθε δεύτερο Σάββατο του Πάσχα στο εξωκλήσι του και τόπο ασκήσεως του όπου γίνεται την παραμονή εσπερινός και ανήμερα θεία λειτουργία και επίσης μοιράζεται το παραδοσιακό Κουρμπάνι (φαγητό που ετοιμάζουν οι γυναίκες του χωριού). Επίσης είναι και η γιορτή της Αναλήψεως όπου γιορτάζει η κεντρική εκκλησία του χωριού. Στο χωριό υπάρχουν τέσσερις εκκλησίες: Της Αναλήψεως του Χριστού ( κεντρική), της Αγίας Παρασκευής (κοιμητηριακός) , τού Αγίου Γεδεών (εξωκλήσι), και του Αγίου Αθανασίου.

## Οικονομία και κοινωνία
Το χωριό έχει κυρίως καλλιεργήσιμες εκτάσεις και λιγότερα βοσκοτόπια και κτηνοτροφικές μονάδες. Έτσι κατά κύριο λόγο οι κάτοικοι ασχολούνται με την καλλιέργεια βάμβακος, αμυγδάλων, ροδίων , ελαίων, σιταριού και κριθαριού. Στο σχολείο λειτουργούσε επί πολλά έτη Δημοτικό σχολείου. Πλέον λειτουργούν μόνο τμήματα του νηπιαγωγείου

## Παραπομπές


## Εξωτερικοί σύνδεσμοι
* Πόλος έλξης ο ναός Θαυλίου Διός στο Βελεστίνο
* Τα 54 χωριά και τοποθεσίες της Μαγνησίας που άλλαξαν όνομα
* Χλόη - Χάρτης
* Ι.Ν. Αναλήψεως του Χριστού, Χλόης Βελεστίνου

Κατηγορία:Χωριά της περιφερειακής ενότητας Μαγνησίας
Κατηγορία:Δήμος Ρήγα Φεραίου
Βόειο

[300px|μικρογραφία|[Ωμοφαγία|Ωμό βόειο πλευρό.]]
**Βόειο** ονομάζεται το κρέας που προέρχεται από ενήλικα βοοειδή, σε αντίθεση με το μοσχαρίσιο κρέας που είναι το κρέας των μοσχαριών.

Στους προϊστορικούς χρόνους, οι άνθρωποι κυνηγούσαν Ούρους και αργότερα τα εξημέρωσαν. Έκτοτε, πολλές φυλές βοοειδών έχουν εκτραφεί ειδικά για την ποιότητα ή την ποσότητα του κρέατος τους. Σήμερα, το βόειο κρέας είναι το τρίτο πιο διαδεδομένο κρέας στον κόσμο, μετά το χοιρινό και το κρέας των πουλερικών. Το 2018, οι Ηνωμένες Πολιτείες, η Βραζιλία και η Κίνα ήταν οι μεγαλύτεροι παραγωγοί βοείου κρέατος. Στις Ηνωμένες Πολιτείες, η παραγωγή βοείου κρέατος βασίζεται σε μεγάλο βαθμό στις εργοστασιακές εκμεταλλεύσεις. Ο επιπολασμός της κοπριάς σε αυτές τις εκμεταλλεύσεις έχει συνδεθεί με μόλυνση του βοείου κρέατος με E. coli, οδηγώντας σε μεγάλες ανακλήσεις, καθώς και αυξημένη χρήση αντιβιοτικών. Η περιορισμένη πλέον χρήση ζωοτροφών κρέατος και οστών ήταν ιστορικά υπεύθυνη για εξάρσεις της νόσου των Τρελών Αγελάδων.

Το βόειο κρέας περιέχει πρωτεΐνη, σίδηρο και βιταμίνη Β12. Μαζί με άλλα είδη κόκκινου κρέατος, η υψηλή κατανάλωση σχετίζεται με αυξημένο κίνδυνο καρκίνου του παχέος εντέρου και στεφανιαίας νόσου.

## Παραπομπές


Κατηγορία:Κρέας
Κουλουράκια

300px|μικρογραφία|Κουλουράκια σε τάπερ
Τα **κουλουράκια** είναι ένα παραδοσιακό ελληνικό αρτοσκεύασμα.

Είναι μία ζύμη με βάση το βούτυρο, η οποία παραδοσιακά δαμορφώνεται σε σχήμα χεριού ή δαχτυλιδιού, με γλάσο αυγών από πάνω. Τα κουλουράκια έχουν γλυκιά ήπια γεύση βανίλιας. Είθισται να πασπαλίζονται με σησάμι. Παραδοσιακά έχουν το χαρακτηριστικό σχήμα δαχτυλιδιού ή "πλεξούδας", ενώ μπορούν να διαμορφωθούν σε αντίθετες σπείρες, σε διπλά στριφτάρια, σε σχήμα 8, σε σχήμα στεφανιού, σαν πέταλα ή ελληνικά γράμματα. Συχνά, ένα γαρίφαλο προστίθεται στο κέντρο της ζύμης για πρόσθετη γεύση. Συνήθως καταναλώνονται με ελληνικό καφέ, ως βούτημα. Και όπως όλα τα αρτοσκευάσματα, συνήθως διατηρούνται σε ξηρές συνθήκες σε ένα βάζο με κλειστό καπάκι.

Εικάζεται ότι έλκουν την καταγωγή τους από τη μινωική εποχή. Παρασκευάζονταν σε σχήμα όφεως, καθώς οι Μινωίτες είχαν σε υψηλή εκτίμηση τα φίδια για τις θεραπευτικές τους ικανότητες.

## Παραπομπές


Κατηγορία:Ελληνικά επιδόρπια
Κατηγορία:Πασχαλινά εδέσματα
Ιστιοπλοΐα στους Θερινούς Ολυμπιακούς Αγώνες 2020 – 470 ανδρών

Το **470** ανδρών, αποτελεί αγώνισμα της Ιστιοπλοΐας στους Θερινούς Ολυμπιακούς Αγώνες 2020 που έλαβε χώρα από τις 28 Ιουλίου μέχρι και τις 2 Αυγούστου του 2021,  στο λιμάνι της Ενοσίμα. Πραγματοποιήθηκαν 10 προκριματικές ιστιοδρομίες και ο τελικός αγώνας μεταλλίου, στον οποίο αναδείχθηκαν χρυσοί Ολυμπινίκες, οι Αυστραλοί Μάθιου Μπέλτσερ και Γουίλιαμ Ράιαν. Στο αγώνισμα προκρίθηκαν συνολικά 19 πληρώματα από 19 διαφορετικές χώρες. 

## Μορφή Αγωνίσματος
Το αγώνισμα αποτελείται από 10 διαφορετικές ιστιοδρομίες και τον τελικό αγώνα μεταλλίου. Όλοι οι αθλητές ξεκινάν και πλέουν μαζί μια προκαθορισμένη διαδρομή, ενώ πρέπει να περάσουν από συγκεκριμένα σημάδια/σημαδούρες πριν τερματίσουν. Το κάθε σκάφος χειρίζονται 2 ιστιοπλόοι. Στο τέλος κάθε ιστιοδρομίας, κάθε πλήρωμα λαμβάνει βαθμούς ποινής, ανάλογα με την θέση που τερμάτισε (πχ. οι πρώτοι λαμβάνουν 1 βαθμό, οι δεύτεροι 2 κ.ο.κ.). Στο τέλος των 10 ιστιοδρομιών τα 10 σκάφη που συγκέντρωσαν τους λιγότερους βαθμούς ποινής, προκρίνονται στον αγώνα μεταλλίου. Κάθε πλήρωμα, έχει το δικαίωμα να αποκλείσει μια ιστιοδρομία από την συνολική καταμέτρηση των βαθμών ποινής, εκτός του αγώνα μεταλλίου, ο οποίος μετράει διπλά. Αυτοί που συγκέντρωσαν τους λιγότερους βαθμούς ποινής μετά από όλους τους αγώνες, είναι οι νικητές.  Σε περίπτωση ισοβαθμίας, υπερτερεί το πλήρωμα που τερμάτισε πιο γρήγορα στον αγώνα μεταλλίου.

## Πρόγραμμα

## Αποτελέσματα

## Παραπομπές


Κατηγορία:Ιστιοπλοΐα στους Θερινούς Ολυμπιακούς Αγώνες 2020
Πάστα φλώρα

250px|μικρογραφία|Ταψί με πάστα φλώρα
μικρογραφία|250x250εσ|Νηστίσιμη πάστα φλώρα με μαρμελάδα βερύκοκο χωρίς ζάχαρη.
Η **πάστα φλώρα** είναι τύπος επιδορπίου, τάρτας, που είναι κοινός στην Ιταλία, την Αργεντινή, την Παραγουάη, την Ουρουγουάη, την Αίγυπτο και την Ελλάδα.  Είναι ένα σκεπαστό, γεμάτο μαρμελάδα πιάτο ζαχαροπλαστικής που παρασκευάζεται κυρίως από αλεύρι, ζάχαρη και αυγό.  Το κάλυμμα της τάρτας είναι ένα πλέγμα με λεπτές ρίγες που εμφανίζει τη γέμιση από κάτω σε ρομβοειδή ή τετράγωνα τμήματα. Η πάστα φλώρα συνήθως ψήνεται σε κυκλικό σχήμα. 

Το όνομα του πιάτου προέρχεται από το pasta frolla («εύθρυπτη ζύμη»). Ιταλοί μετανάστες το έφεραν στην Αργεντινή και την Ουρουγουάη. Στα ελληνικά, η λέξη frolla παρερμηνεύτηκε με τη λέξη flora, *άνθος*.

## Παραπομπές


Κατηγορία:Τρόφιμα με βάση ζυμαρικά
Μαστίχα Χίου (λικέρ)

250px|μικρογραφία|Φιάλες με Μαστιχάτο
Η **μαστίχα**, **μαστιχάτο**, είναι λικέρ καρυκευμένο με μαστίχα. Παρασκευάζεται με απόσταξη των κρυστάλλων μαστίχας. Προστίθεται τυπικά ζάχαρη. Είναι γλυκό λικέρ που συνήθως καταναλώνεται στο τέλος του γεύματος. Έχει μια ξεχωριστή γεύση, που θυμίζει πεύκο και βότανα. Ισχυρίζεται ότι έχει φαρμακευτικές ιδιότητες και βοηθά στην πέψη.

Η διαδικασία παραγωγής ρυθμίζεται από την ελληνική νομοθεσία και περιλαμβάνει την ανάδευση ή απόσταξη μαστίχας με οινόπνευμα. Το διάλυμα εν συνεχεία αραιώνεται με νερό και προστίθεται ζάχαρη. Ο τελικός κατ'όγκον αλκοολικός τίτλος της Μαστίχας Χίου πρέπει να είναι τουλάχιστον 15%.

Οι μόνοι αρωματικοί παράγοντες που χρησιμοποιούνται στο λικέρ Μαστίχα Χίου είναι αλκοολικό απόσταγμα μαστίχας ή μαστιχέλαιο από μαστίχα Χίου. Η μαστίχα είναι ο σκληρυμένος χυμός που συλλέγεται από το μαστιχόδεντρο, μικρός αειθαλής θάμνος που αναπτύσσεται σε βραχώδη εδάφη στο νότιο τμήμα του νησιού. Η μαστίχα Χίου είναι πιστοποιημένη από τον Οργανισμό Πιστοποίησης και Εποπτείας Αγροτικών Προϊόντων . 

## Παραπομπές
3. Νίκος Κάνδιας gay
Κατηγορία:Ποτά προϊόντα απόσταξης
Πορτοκαλόπιτα

μικρογραφία
Η **πορτοκαλόπιτα** είναι τυπικό ελληνικό επιδόρπιο του οποίου το κύριο συστατικό είναι το πορτοκάλι. Η πορτοκαλόπιτα είναι πολύ δημοφιλής στην Ελλάδα και συνήθως καταναλώνεται ως γλυκό με καφέ.  Ανήκει στην οικογένεια των αρτοσκευασμάτων που ονομάζονται σιροπιαστά, γλυκά που λούζονται με σιρόπι, όπως ο μπακλαβάς. Η ζύμη της είναι στην πραγματικότητα φτιαγμένη από ξηρά κομμάτια ζύμης φύλλο, στο οποίο προστίθεται μείγμα ελληνικού γιαουρτιού, αυγού και χυμός πορτοκαλιού. Στη συνέχεια λούζεται από πάνω με υγρή ζάχαρη που έχει σιγοβράσει με πορτοκάλια και μερικές φορές αρωματίζεται με βανίλια ή και κανέλα. Ιδανικά, καταναλώνεται την επόμενη μέρα, όταν το σιρόπι απορροφηθεί πλήρως.

## Παραπομπές


## Εξωτερικοί σύνδεσμοι
* 
* 

Κατηγορία:Ελληνική κουζίνα
Συμμετοχή της Ισπανίας στους Θερινούς Ολυμπιακούς Αγώνες 2020

Η Ισπανία συμμετείχε στους Θερινούς Ολυμπιακούς Αγώνες του 2020 στο Τόκιο, οι οποίοι αρχικά είχαν προγραμματιστεί να διεξαχθούν από τις 24 Ιουλίου έως τις 9 Αυγούστου 2020, αλλά αναβλήθηκαν για τις 23 Ιουλίου στις 8 Αυγούστου του 2021, λόγω της πανδημίας του COVID-19 .  Από το επίσημο ντεμπούτο της χώρας το 1920, Ισπανοί αθλητές συμμετείχαν σε κάθε διοργάνωση των Θερινών Ολυμπιακών Αγώνων, με εξαίρεση τους Θερινούς Ολυμπιακούς Αγώνες του 1936 στη Ναζιστική Γερμανία (από τους οποίους απήχαν λόγω του Ισπανικού Εμφυλίου Πολέμου ) και τους Θερινούς Ολυμπιακούς Αγώνες του 1956 στη Μελβούρνη, ως διαμαρτυρία κατά της σοβιετικής εισβολής στην Ουγγαρία . Η Ισπανία έχει συμμετάσχει μέχρι σήμερα σε όλα τα αθλήματα, εκτός από το μπέιζμπολ, το ράγκμπι, την πάλη και το σερφ.

Η χώρα συγκέντρωσε στους Αγώνες 17 μετάλλια: 3 χρυσά, 8 ασημένια και 6 χάλκινα. Δύο από τα χρυσά μετάλλια της Ισπανίας ήταν σε αθλήματα που έκαναν φέτος την παρθενική τους εμφάνιση σε Ολυμπιακούς: το καράτε (Σάντρα Σάντσεζ) και η αθλητική αναρρίχηση (Αλμπέρτο Γκινές Λόπεζ).

## Σύνοψη Μεταλλίων

| width="78%" align="left" valign="top" |

| width="22%" align="left" valign="top" |

## Συμμετέχοντες
Στην παρακάτω λίστα, αναγράφονται αναλυτικά οι αθλητές που συμμετείχαν σε κάθε άθλημα: 

## Παραπομπές


Ισπανια
Αμυγδαλόπιτα

Η **αμυγδαλόπιτα** είναι μια τούρτα αμυγδάλου στην ελληνική κουζίνα. Φτιάχνεται από αλεσμένα αμύγδαλα, αλεύρι, βούτυρο, αυγά, κρέμα γάλακτος και κρέμα ζαχαροπλαστικής. Είναι ένα από τα δημοφιλέστερα γλυκά ταψιού της ελληνικής κουζίνας. Άλλα γλυκά ταψιού είναι η γαλακτομπούρεκο, η καρυδόπιτα και το κανταΐφι.

## Παρασκευή
Για την παραγωγή της αμυγδαλόπιτας, τα ξηρά συστατικά της αμυγδαλόπιτας διπλώνονται αργά σε κρεμώδες βούτυρο και ζάχαρη. Στη συνέχεια χτυπώνται τα αυγά. Η αμυγδαλόπιτα ψήνεται σε δίσκο στην κουζίνα, στον οποίο ρίχνεται απλό σιρόπι μετά τη παρασκευή της και αφήνεται να κρυώσει πριν κοπεί σε μεμονωμένα τετράγωνα κομμάτια.

## Παραπομπές

Κατηγορία:Τρόφιμα μαγειρεμένα στο φούρνο
Κατηγορία:Κέικ
Κατηγορία:Ελληνικά επιδόρπια
Φύλλο (μαγειρική)

250px|μικρογραφία|Φύλλο μπακλαβά
Το **φύλλο** είναι μια πολύ λεπτή άζυμη ζύμη που χρησιμοποιείται για την παρασκευή γλυκών όπως μπακλαβάς και μπουρέκι ή πίτες όπως τυρόπιτα σε κουζίνες της Μέσης Ανατολής και των Βαλκανίων. Στο φύλλο προστίθεται συνήθως λάδι ή βούτυρο. Το γλυκό ψήνεται στη συνέχεια. Η λέξη είναι Ελληνική.

Η προέλευση της τρέχουσας πρακτικής ανοίγματος ακατέργαστης ζύμης σε φύλλα λεπτού χαρτιού είναι άγνωστη. Το φύλλο υπήρχε στο Τοπ Καπί κατά την οθωμανική περίοδο.

## Παρασκευή
Η ζύμη φύλλου γίνεται με αλεύρι, νερό και μικρή ποσότητα λαδιού.  Το σπιτικό φιλό απαιτεί χρόνο και δεξιότητα, απαιτώντας προοδευτική κύλιση και άνοιγμα σε ένα λεπτό και πολύ μεγάλο φύλλο. Χρησιμοποιείται ένα πολύ μεγάλο τραπέζι, κατά προτίμηση μαρμάρινο. Εάν η ζύμη είναι ανοιγμένη με το χέρι, χρησιμοποιείται ένας μακρύς, λεπτός πλάστης, με συνεχές αλεύρισμα μεταξύ των στρωμάτων για να μην κολλήσουν τα φύλλα μεταξύ τους. Στη σύγχρονη εποχή, χρησιμοποιούνται επίσης μηχανικοί κύλινδροι.

## Παραπομπές


Κατηγορία:Ζύμες
Κατηγορία:Βαλκανική κουζίνα
Εχίνοψ ο ακανθότατος

Το γένος **Εχίνωψ** (*Echinops*) ανήκει στην οικογένεια των Συνθέτων ή Αστεροειδών και οφείλει την επιστημονική του ονομασία στις λέξεις εχίνος (αχινός) και όψις, δηλαδή το φυτό έχει την όψη του αχινού. Το είδος **Εχίνωψ ο ακανθότατος** (*Echinops spinosissimus*) κατανέμεται στην Ανατολική Μεσόγειο, ενώ στην Ελλάδα απαντά σε ξηρές πετρώδεις τοποθεσίες στο Ιόνιο, στην Πελοπόννησο, στην Κρήτη και στα νησιά του νοτιοανατολικού Αιγαίου. Ο Εχίνοπας είναι πολυετές φυτό με λείο, διακλαδισμένο βλαστό και φύλλα πτεροσχιδή. Η κεφαλή είναι μεγάλη σφαιρική, με διάμετρο 3,5-7 cm και τα άνθη του είναι λευκά ή κυανοϊώδη. Η ανθοφορία πραγματοποιείται από Ιούνιο μέχρι Αύγουστο.

## Παραπομπές


## Πηγές
*Παπιομύτογλου Β. 2006, Αγριολούλουδα της Ελλάδας.
*Lafranchis T. & Sfikas G. 2001, Flowers of Greece (Vol. II).
*Tutin et al. 2005, Flora Europaea Vol 4, Cambridge University Press

## Εξωτερικοί σύνδεσμοι
*http://portal.cybertaxonomy.org/flora-greece/cdm_dataportal/taxon/0a0740d4-c2b2-4967-ac91-891b7494a500
*https://www.greekflora.gr/el/flowers/2498/Echinops-spinosissimus
*https://euromed.luomus.fi/euromed_map.php?taxon=406933&size=medium
*http://floraamorgina.blogspot.com/2007/06/echinops-spinosissimus.html

Κατηγορία:Ελληνική χλωρίδα
Κατηγορία:Αστεροειδή
Pyramis

Ο **όμιλος Pyramis**  είναι ελληνική πολυεθνική εταιρεία προϊόντων κουζίνας, με έδρα τη Θεσσαλονίκη.

## Ιστορία
Το 1960 ο Αλέξανδρος Μπακατσέλος, πρόεδρος της Pyramis, άνοιξε ένα μικρό εργαστήριο με εξειδίκευση στα έπιπλα με μεταλλικό σκελετό. Το 1968 ίδρυσε την Pyramis A.E. και άρχισε να κατασκευάζει νεροχύτες από ανοξείδωτο χάλυβα για την εγχώρια αγορά..

Το 1969 εταιρεία μετακόμισε στη σημερινή της θέση, έναν χώρο 286 στρεμμάτων, λίγο έξω από τη Θεσσαλονίκη. Το 1972 προστέθηκε μια άλλη μονάδα παραγωγής για την ανάπτυξη μαγειρικών σκευών από ανοξείδωτο χάλυβα. Μέχρι τότε, η Pyramis ήταν ήδη ηγέτης στην αγορά σκευών από ανοξείδωτο ατσάλι στην Ελλάδα. Τη δεκαετία 1979-1989 επικεντρώθηκε κυρίως στις εξαγωγές στη δυτικοευρωπαϊκή αγορά, προκαλώντας με εκθετική ανάπτυξη. Το 1989 η εταιρεία εγκατέστησε μια νέα γραμμή παραγωγής για νεροχύτες μονομπλόκ. 

Από το 1999 που ιδρύθηκε η πρώτη θυγατρική της στην Πολωνία, σήμερα το 70% του ετήσιου κύκλου εργασιών της εταιρείας επιτυγχάνεται από εξαγωγές. Η Pyramis διαθέτει πλέον δίκτυο εξαγωγικών πωλήσεων σε περισσότερες από 50 χώρες παγκοσμίως και οκτώ εμπορικές θυγατρικές στην Ευρώπη και τη Μέση Ανατολή.

## Παραπομπές


Κατηγορία:Μάρκες οικιακών συσκευών
Κατηγορία:Ελληνικά εμπορικά σήματα
Μοναδιαίο τετράγωνο

μικρογραφία|300x300εσ| Το μοναδιαίο τετράγωνο στο καρτεσιανό επίπεδο
Στα μαθηματικά, το **μοναδιαίο τετράγωνο** είναι ένα τετράγωνο του οποίου οι πλευρές έχουν μήκος . Συχνά, *το* μοναδιαίο τετράγωνο αναφέρεται συγκεκριμένα στο τετράγωνο στο καρτεσιανό επίπεδο με κορυφές τα τέσσερα σημεία (0,0), (1,0), (1, 1) και (0, 1).

## Καρτεσιανές συντεταγμένες
Στο Καρτεσιανό σύστημα συντεταγμένων, το μοναδιαίο τετράγωνο ορίζεται ως ένα τετράγωνο που αποτελείται από όλα τα σημεία των οποίων οι συντεταγμένες x και y βρίσκονται στο κλειστό διάστημα [0, 1], δηλαδή
:\{ (x, y) \in \R^2 : x, y \in [0, 1] \}.

Δηλαδή, το μοναδιαίο τετράγωνο είναι το καρτεσιανό γινόμενο [0, 1] \times [0, 1].

## Μιγαδικές συντεταγμένες
Στο μιγαδικό επίπεδο, το μοναδιαίο τετράγωνο είναι το τετράγωνο με κορυφές τους μιγαδικούς αριθμούς 0, 1, i και 1 + i.

## Το πρόβλημα της ρητής απόστασης
Για το μοναδιαίο τετράγωνο, υπάρχει το εξής ανοικτό πρόβλημα:

## Δείτε επίσης
* Μοναδιαίος κύκλος
* Μοναδιαίος κύβος
* Μοναδιαία σφαίρα

## Εξωτερικοί σύνδεσμοι
* 
* Διαδραστική εφαρμογή για το μοναδιαίο τετράγωνο στο Geogebra.
* Μετασχηματισμοί για το μοναδιαίο τετράγωνο στο Geogebra.

## Παραπομπές


Κατηγορία:Μαθηματικά
Κατηγορία:Αναλυτική γεωμετρία
Κατηγορία:Τετράπλευρα
Κατηγορία:Ευκλείδεια επιπεδομετρία
Αδαμάντιος Βασιλάκης

Ο **Αδαμάντιος Βασιλάκης** (  13 Ιουνίου 1942 - 30 Ιουνίου 2021), ήταν διακεκριμένος Έλληνας διπλωμάτης και διαπραγματευτής.

Ο Βασιλάκης ήταν απόφοιτος του Εμπορικού Λυκείου Χίου. Σπούδασε πολιτικές και διπλωματικές επιστήμες στο Ελεύθερο Πανεπιστήμιο των Βρυξελλών.

Εντάχθηκε στη Διπλωματική Υπηρεσία του Υπουργείου Εξωτερικών της Ελλάδας  το 1972. Διορίστηκε Τρίτος Γραμματέας της Ελληνικής Πρεσβείας στα Τίρανα το 1975. Το 1977 εντάχθηκε στο Πρώτο Τμήμα Πολιτικών Υποθέσεων του Υπουργείου Εξωτερικών, υπηρετώντας ως προϊστάμενος του Τμήματος για την ΕΣΣΔ και την Ανατολική Ευρώπη. Παράλληλα ο Βασιλάκης διετέλεσε μέλος διαφόρων ελληνικών αντιπροσωπειών που επισκέφθηκαν χώρες της Ανατολικής Ευρώπης και εκπροσώπησε την Ελλάδα σε συνεδριάσεις πολιτικών εμπειρογνωμόνων του ΝΑΤΟ και της Κοινής Αγοράς.

Το 1985 ο Βασιλάκης διορίστηκε πρόξενος της Ελλάδας στο Σαν Φρανσίσκο της Καλιφόρνια. Προήχθη σε Πρώτος Σύμβουλος της Πρεσβείας στις ΗΠΑ και το 1989 έγινε υπεύθυνος του τμήματος για τις διμερείς σχέσεις με τις Ηνωμένες Πολιτείες, το Ιράν, την Τουρκία και τις Αραβικές Χώρες, στο Τμήμα Διμερών Οικονομικών Σχέσεων του Υπουργείου Εξωτερικών. Το 1990 εισήλθε στο Τμήμα που αφορούσε τις υποθέσεις της Ευρωπαϊκής Κοινότητας. Το 1991 έγινε Αναπληρωτής Μόνιμος Αντιπρόσωπος στη Μόνιμη Αποστολή της Ελλάδας στα Ηνωμένα Έθνη και το 1994, έγινε επιτετραμμένος.

Από το 1999 έως το 2002 ο Βασιλάκης διετέλεσε Γενικός Διευθυντής Ευρωπαϊκών Υποθέσεων και Διευθυντής του Κέντρου Ανάλυσης και Προγραμματισμού στο Υπουργείο Εξωτερικών της Ελλάδας. Αυτες οι προαγωγές ακολούθησαν την προαγωγή του σε πληρεξούσιο υπουργό 1ης τάξης το 1998.

Από το 2002 έως το 2007 ήταν Μόνιμος Εκπρόσωπος της Ελλάδας στα Ηνωμένα Έθνη και εκπροσώπησε την Ελλάδα στο Συμβούλιο Ασφαλείας Ηνωμένων Εθνών, όπου διετέλεσε πρόεδρος του συμβουλίου κατά τους δύο μήνες (ένα το 2005 και ένα το 2006) όπου η Ελλάδα ήταν επικεφαλής του.

Από το 2007 ήταν ο επικεφαλής διαπραγματευτής και εκπρόσωπος της Ελλάδας στις υπό την αιγίδα του ΟΗΕ συνομιλίες μεταξύ της Ελλάδας και της πρώην Γιουγκοσλαβικής Δημοκρατίας της Μακεδονίας σχετικά με τη Μακεδονικό ονοματολογικό ζήτημα.

Απεβίωσε σε ηλικία 79 ετών στις 30 Ιουνίου 2021.

## Παραπομπές

Κατηγορία:Έλληνες διπλωμάτες
Hondos Center

Τα **Hondos Center** είναι εταιρεία με δίκτυο εβδομήντα τεσσάρων καταστημάτων στην Ελλάδα που ξεκίνησε το 1967 ως αποθήκη καλλυντικών από τα αδέλφια Χόντου, τον Νίκο, Γιώργο, Κώστα, Γιάννη και Αργύρη επί της οδού Ομήρου. Το 2004, η εταιρεία διασπάται και δημιουργείται η Hondos Palace Πολυκαταστήματα, η οποία πτώχευσε το 2017. Η εταιρεία απασχολεί πάνω από 6.000 εργαζομένους.

## Παραπομπές


Κατηγορία:Ελληνικά εμπορικά σήματα
Κατάλογος μοναρχών της Αλβανίας

μικρογραφία|266x266εσ|Ο Θυρεός του Οίκου Ζόγου
Ο κατάλογος αυτός περιέχει όλους τους **μονάρχες της σύγχρονης [[Αλβανία]]ς**, που εξουσίασαν την χώρα από την εποχή του Πριγκιπάτου της Αλβανίας (1914-1925), έως και τα μέσα του Β' Παγκοσμίου Πολέμου, το 1943.

## Πριγκιπάτο της Αλβανίας (1914-1925)
### [[Οίκος του Βιντ-Νοϊβίντ|Οίκος του Βίντ]]

## Βασίλειο της Αλβανίας (1928-1939)

### [[Οίκος των Ζόγου]]

## Ιταλικό Προτεκτοράτο της Αλβανίας (1939-1943)

### [[Οίκος της Σαβοΐας]]

## Δείτε επίσης

* Αλβανία
* Μοναρχία
* Μοναρχία της Αλβανίας
* Κατάλογος αρχηγών κράτους της Αλβανίας
* Πριγκιπάτο της Αλβανίας
* Γουλιέλμος του Βιντ
* Αλβανική Δημοκρατία
* Ζογ Α'
* Βασίλειο της Αλβανίας
* Ιταλική εισβολή στην Αλβανία
* Βίκτωρ Εμμανουήλ Γ΄ της Ιταλίας
* Ιταλικό Προτεκτοράτο της Αλβανίας
* Γερμανική κατοχή της Αλβανίας
* Ενβέρ Χότζα
* Λαϊκή Σοσιαλιστική Δημοκρατία της Αλβανίας

## Πηγές
* Patrice Najbor, Histoire de l'Albanie et de sa maison royale (5 volumes), JePublie, Paris, 2008, ().
* Patrice Najbor, La dynastye des Zogu, Textes & Prétextes, Paris, 2002.
* Monarkia Shqiptare 1928-1939, Qendra e Studimeve Albanologjike & Insitituti Historisë, Boetimet Toena, Tirana, 2011 ()

## Εξωτερικοί σύνδεσμοι
* https://www.historyfiles.co.uk/KingListsEurope/EasternAlbania.htm

## Παραπομπές


Κατηγορία:Κατάλογοι μοναρχών
Κατηγορία:Αλβανία
Κατηγορία:Ιστορία της Αλβανίας
Λουμίδης

Η ***Λουμίδης*** είναι ελληνική επωνυμία καφέ και μία από τις πρώτες στην Ελλάδα.

Η εταιρεία έχει τις ρίζες της στη δεκαετία του 1920, στον Πειραιά, ως εταιρεία λιανικής πώλησης καφέ, ιδρυθείσα από τρία αδέλφια το 1928. Το 1932 άνοιξε ένα καφέ στο κέντρο της Αθήνας και ένα στη Θεσσαλονίκη. Το 1938 άνοιξε επίσης καφενείο στην οδό Σταδίου, το οποίο γρήγορα έγινε τόπος συνάντησης διανοουμένων και καλλιτεχνών. 

Το 1987 η Λουμίδης Α.Ε., η εταιρεία που είχε τα δικαιώματα πώλησης της επωνυμίας με σήμα κατατεθέν τον παπαγάλο, εξαγοράστηκε από τη Nestlé. 

## Παραπομπές


Κατηγορία:Ελληνικά εμπορικά σήματα
Κατηγορία:Nestlé
Κατάλογος μοναρχών της Ρουμανίας

[μικρογραφία|253x253εσ|Ο Θυρεός του [Οίκος του Χοεντσόλερν-Ζίγκμαρινγκεν|Οίκου Χοεντσόλερν-Ζιγκμαρίνγκεν]]
Ο κατάλογος αυτός περιέχει όλους τους **μονάρχες της σύγχρονης [[Ρουμανία|Ρουμανίας]]**, που εξουσίασαν την χώρα από την εποχή των Ηνωμένων Ρουμανικών Πριγκιπάτων, ως Ντομνίτορ (Ηγεμόνας), έως και τις αρχές του Ψυχρού Πολέμου, το 1947.

## Ηνωμένα Ρουμανικά Πριγκιπάτα

### [[Οίκος Κούζα]]

### [[Οίκος του Χοεντσόλερν-Ζίγκμαρινγκεν|Οίκος του Χοεντσόλερν-Ζιγκμαρίνγκεν]]

## Βασίλειο της Ρουμανίας (1881-1947)

### [[Οίκος του Χοεντσόλερν-Ζίγκμαρινγκεν|Οίκος του Χοεντσόλερν-Ζιγκμαρίνγκεν]]

## Δείτε επίσης

* Ρουμανία
* Μοναρχία
* Μοναρχία της Ρουμανίας
* Ηνωμένα Ρουμανικά Πριγκιπάτα
* Βασίλειο της Ρουμανίας
* Ηγεμόνας των Ηνωμένων Ρουμανικών Πριγκιπάτων 
* Βασιλιάς της Ρουμανίας
* Νικολάε Τσαουσέσκου
* Σοσιαλιστική Δημοκρατία της Ρουμανίας

## Παραπομπές


Κατηγορία:Κατάλογοι μοναρχών
Κατηγορία:Ρουμανία
Κατηγορία:Ιστορία της Ρουμανίας
Λουί Ραμίρεζ Σαλνταριάγα

Ο **Λουί Ανχέλ Ραμίρεζ Σαλνταριάγα**, (ισπ. *Luis Ángel Ramírez Saldarriaga*), γνωστός και ως *El Caballero Gaucho* (1917 - 2013 )  ήταν τραγουδιστής και συνθέτης της κολομβιανής λαϊκής μουσικής. Θεωρείται ο μεγάλος ερμηνευτής της λαϊκής λατινικής μουσικής.

## Βίος και καριέρα
Γεννήθηκε στις 10. Ιουνίου 1917 στην Λα Βιρχίνια της Κολομβίας. Πατέρας του ήταν ο Πέδρο Αντόνιο και μητέρα του η Κάρμεν Εμίγια, μουσικό ντουέτο.

Η πρώτη του εμφάνιση στον διαγωνισμό του ερασιτεχνικού ραδιοφωνικού σταθμού της Αρμενίας Pregones del Quindío ήταν παταγώδης αποτυχία. Ήταν ακόμη αυτοδίδακτος με ασυνήθιστο προσωπικό στιλ. Επέμεινε όμως, και αφού επέστρεψε στον συγκεκριμένο σταθμό, αυτή τη φορά κέρδισε την πρώτη θέση και έγινε γνωστός. Η οικογένειά του μετακόμισε στην Περέιρα, όπου εργάστηκε ως μαραγκός επίπλων. Με τον αδελφό του José Ramírez και τον ξάδερφό του Luis Bernardo Saldarriaga σχημάτισε το τρίο Trovadores Andinos. Έμεινε πάνω από 55 χρόνια στο καλλιτεχνικό προσκήνιο με πολλές επιτυχίες. Κέρδισε δύο πλατινένιους και τρεις χρυσούς δίσκους. Απεβίωσε στην Περέιρα στις 9 Αυγούστου 2013 μετά από σοβαρά αναπνευστικά προβλήματα. 

## Παραπομπές


Κατηγορία:Κολομβιανοί μουσικοί